ก.ค.ศ.จ่อปรับเกณฑ์เงินกู้ช่วยอุ้มแม่พิมพ์
ออมสิน ชงหักเงินอนาคตรีไฟแนนซ์หนี้ครู ใช้สวัสดิการ ช.พ.ค.ค้ำประกัน,นพ.กำจร ตติยกวี ปลัดกระทรวงศึกษาธิการ (ศธ.) เปิดเผยภายหลัง นายชาติชาย พยุหนาวีชัย ผู้อำนวยการธนาคารออมสิน และคณะ เข้าหารือมาตรการแก้ปัญหาหนี้สินครู ว่า ธนาคารออมสินได้แจ้งข้อมูลครูจำนวน 13,000 คน ที่ถูกยื่นโนติสและกำลังจะฟ้องร้อง โดยล่าสุดมีจำนวน 5,000 คน มาลงทะเบียนเพื่อขอปรับโครงสร้างหนี้กับธนาคารออมสินแล้ว และมี 1,100 คน ที่เข้าสู่กระบวนการชำระหนี้ตามระบบและส่วนหนึ่งปิดบัญชีเนื่องจากชำระหนี้หมดแล้ว ขณะที่ยังเหลือผู้ที่ไม่มาติดต่ออีกประมาณ 7,000 คน ที่หากครบกำหนดเวลาและไม่เข้ามาติดต่อทางธนาคารจะดำเนินการฟ้องร้องตามกฎหมาย นอกจากนี้ ทางธนาคารออมสินได้เสนอมาตรการช่วยเหลือครูเป็นเงินก้อน โดยให้หักเงินจากโครงการสวัสดิการเงินกู้ฌาปนกิจสงเคราะห์ช่วยเพื่อนครูและบุคลากรทางการศึกษา (ช.พ.ค.) ซึ่งครูจะได้รับหลังจากเสียชีวิต ประมาณ 9 แสนบาท ล่วงหน้าก่อนเสียชีวิตจำนวน 3-4 แสนบาท โดยเป็นการรีไฟแนนซ์เพื่อไม่ให้หนี้เสีย รวมทั้งเพื่อให้เงินต้นและดอกเบี้ยลดลงด้วย แต่ธนาคารออมสินจะยังไม่ได้รับเงินดังกล่าวจนกว่าครูเสียชีวิต อย่างไรก็ตาม ยังเป็นเพียงข้อเสนอหากจะดำเนินการจริงธนาคารต้องขอความเห็นชอบจากกระทรวงการคลังก่อน,ปลัด ศธ.กล่าวอีกว่า ส่วนที่จะเสนอให้ธนาคารออมสินยกเลิกการคืนเงินให้กับกองทุนเงินสนับสนุนพิเศษและส่งเสริมความมั่นคง ตามโครงการสวัสดิการเงินกู้ ช.พ.ค. เปลี่ยนมาเป็นลดดอกเบี้ยให้ผู้กู้แทนนั้น เป็นแนวทางหนึ่งที่จะเสนอ ขณะที่ ศธ.ก็มีวิธีการที่จะช่วยเหลือครูเป็นเงินก้อน โดยจะปรับหลักเกณฑ์การปล่อยกู้เงินทุนหมุนเวียนเพื่อแก้ไขปัญหาหนี้สินข้าราชการครู ของสำนักงานคณะกรรมการข้าราชการครูและบุคลากรทางการศึกษา (ก.ค.ศ.) ที่ให้ครูกู้เงินไปชำระหนี้รายละไม่เกิน 2 แสนบาท โดยจะปรับให้กู้ไปชำระหนี้ที่เกิดขึ้นกับธนาคารออมสินเพื่อเป็นการรีไฟแนนซ์เท่านั้น แต่ยังไม่ได้ข้อสรุป.
นพ.กำจร ตติยกวี ปลัดกระทรวงศึกษาธิการ (ศธ.) เปิดเผยภายหลัง นายชาติชาย พยุหนาวีชัย ผู้อำนวยการธนาคารออมสิน และคณะ เข้าหารือมาตรการแก้ปัญหาหนี้สินครู ว่า ธนาคารออมสินได้แจ้งข้อมูลครูจำนวน 13,000 คน
กำจร ตติยกวี,ชาติชาย พยุหนาวีชัย,ธนาคารออมสิน,หนี้สินครู,ปรับโครงสร้างหนี้,โครงการสวัสดิการเงินกู้ฌาปนกิจสงเคราะห์ช่วยเพื่อนครูและบุคลากรทางการศึกษา,เงินกู้ครู